Eliteserien (nogomet)
Eliteserien je profesionalna norveška nogometna liga, te predstavlja najviši rang u norveškom nogometu. Osnovana je 1937. godine kao Norgesserien. Liga je od osnivanja nekoliko puta mijenjala sistem takmičenja. Od 1937. do 1948. godine prvenstvo je igrano u više grupa po dvokružnom liga sistemu, a pobjednici grupa su po kup sistemu igrali za prvaka Norveške. U periodu od 1948. do 1962. godine prvenstvo se igralo u dvije grupe, a pobjednici su igrali utakmicu za nacionalnog prvaka. Od 1963. godine sezona traje od marta do novembra. Trenutni prvak Norveške je Rosenborg, koji je sa 25 osvojenih titula najuspješniji tim lige.